Gandia rep pescadors gallecs agermanats amb la ciutat
10 maig 2022

## Gandia rep pescadors gallecs agermanats amb la ciutat10 maig 2022Última actualització: 10 maig 2022

![](../gestion/img/efd8fce235bba76316647990a78050cb5a890a3e519f7fdb87cb44f72c6e55c9.jpg)  
  

La regidora delegada de Pesca, **Alícia Izquierdo**, i el president de la Junta de Districte del Grau, **Miguel Ángel Picornell**, van rebre fa uns quants dies a l’Ajuntament de Gandia els representants del Grup d’Acció Local Pesquera (GALP) Golf Artabro amb motiu d’agermanament amb el GALP Albufera-Gandia, on pertany la Confraria de Pescadors de la ciutat.

El col·lectiu gallec ha romàs uns dies a la ciutat i ha aprofitat la visita per veure les instal·lacions del Grau i de l’Albufera, a banda de fer un recorregut turístic per Gandia. “_Han sigut unes jornades molt profitoses per ambdós. L’objectiu ha sigut intercanviar opinions, activitats i coneixements d’allò que s’està realitzant_”, ha puntualitzat Izquierdo.

Els GALP s’organitzen per poder difondre i fer activitats al voltant d’un sector de la pesca que no tan sols està patint els problemes de la crisi i l’augment del combustible, sinó també totes les directrius europees que estan regularitzant a la baixa les hores de pesca al mar Mediterrani. “_Volem estar al costat d’aquest sector per poder entendre la seua realitat i activitat i ajudar-los_”, ha defès la regidora delegada de Pesca.

“_Tot i que les modalitats pesqueres de la flota gallega disten de les que es practiquen ací, hi ha una problemàtica que ens afecta a ambdós i que hem tractat ací i parlarem al pròximament a terres gallegues_”, ha destacat Picornell després de rebre la invitació per part del GALP Golf Artabro. 

[Twittear](https://twitter.com/share)